Anton Sjipulin

Anton Vladimirovitsj Sjipulin () er ein russisk skiskyttar frå Tjumen i Tjumen oblast, som var ankermann på Russland sitt lag som vann gullmedalja i 4 x 7,5 km stafett under Vinter-OL 2014 i Sotsji. Han har elles vunne to individuelle VM-sølv og like mange individuelle VM-bronsar i åra 2012-15, samt OL-bronse i stafett i 2010 og VM-sølv i same i 2011.

Frå januar 2011 til januar 2016 har Sjipulin vunne åtte individuelle renn i verdscupen i skiskyting. Han enda på andreplassen i verdscupen i skiskyting 2015, bak Martin Fourcade frå Frankrike. 

Også Sjipulins eldre syster, Anastasija Kuzmina, har vore skiskyttar på internasjonalt toppnivå.

Kjelder
Denne artikkelen bygger på «Anton Sjipulin» frå ,  den 24. januar 2016.  


Kategori:Russiske skiskyttarar
Kategori:Olympiske meistrar for Russland
Kategori:Olympiske bronsemedaljevinnarar for Russland
Kategori:Medaljevinnarar under vinter-OL 2010
Kategori:Russiske deltakarar under vinter-OL 2010
Kategori:Skiskyttarar under vinter-OL 2010
Kategori:Medaljevinnarar under vinter-OL 2014
Kategori:Russiske deltakarar under vinter-OL 2014
Kategori:Skiskyttarar under vinter-OL 2014